Pielikums Nr.1
                            14.08.2026.

Tehniskā specifikācija
PSIA “Ventspils siltums” administratīvās ēkas Talsu ielā 84, Ventspilī  tehniskā apsardze.


Veikt PSIA ”Ventspils Siltums” ēkas Talsu ielā 84, kas sastāv no administratīvās ēkas un garāžu kompleksa (64 zonas)  tehniskās apsardzes pakalpojumu sniegšanu (turpmāk – Objekts) atbilstoši normatīvajos aktos par apsardzes darbību noteiktajam, tai skaitā:
1. Pasūtītāja ēku un tai pieguļošo teritoriju tehniskā apsardze :  
· Nepārtraukta jeb 24 h diennaktī reaģēšana uz trauksmes signāla saņemšanu Pretendenta centrālajā pultī un ekipāžas nosūtīšanu uz Objektu;
· Apsardzes ekipāžas ierašanās laiks Objektā ne vēlāk kā 5 (piecas) minūtes pēc trauksmes signāla saņemšanas uz Pretendenta centrālo apsardzes pulti;
· Nodrošināt apsardzes signalizācijas (“DSC”) iekārtu darbību arī elektroenerģijas padeves traucējumu vai pārtraukumu gadījumā;
· Nodrošināt apsardzes signalizācijas, ugunsdrošības signalizācijas (“INIM”) un trauksmes pogas iekārtu tehnisko pieslēgšanu centralizētai apsardzes pultij un signāla raidītāja uzstādīšanu nepieciešamības gadījumā;
· Ja izpildītājs uzskata, ka, lai sniegtu pakalpojumu, nepieciešams uzlabot objektu tehniskās apsardzes sistēmu, finanšu piedāvājumā pretendentam jāiekļauj nepieciešamo uzlabojumu izmaksas un jāiesniedz nepieciešamo uzlabojumu sarakstu un veicamo remontdarbu un materiālu tāmi par katru objektu;
· Nodot pasūtītāja pilnvarotajai personai jebkura veida tehnisko dokumentāciju par objekta apsardzes un ugunsdzēsības iekārtu un sistēmu darbību, izpildītāja veiktajiem uzlabojumiem, apkopi un remontu, kā arī nodrošināt pasūtītāja pilnvarotajai personai iespēju ar šiem dokumentiem iepazīties uz vietas;
· 3 (trīs) dienu laikā pēc pakalpojumu līguma izpildes uzsākšanas sagatavot un iesniegt pasūtītāja pilnvarotajai personai izskatīšanai un saskaņošanai rīcības instrukciju pasūtītāja darbinieku darbībai ar tehniskās apsardzes (t.sk. ugunsdrošības signalizācijas un trauksmes pogas) iekārtām un instrukciju par rīcību trauksmes gadījumā;
· Veikt objekta apsardzes iekārtu uzraudzību, to regulāru tehnisko apkopi vai to remontu pēc veicamo darbu tāmes un izpildes termiņa saskaņošanas ar pasūtītāju, nodrošinot attiecīgos ierakstus objekta žurnālā, un iesniegt nodošanas-pieņemšanas aktus;
· Objektā uzstādīto iekārtu pieņemšana lietošanā un to nepārtrauktas darbības nodrošināšana, veicot visu iekārtu pārbaudi vismaz 1 (vienu) reizi 6 (sešos) mēnešos;
· Ārkārtas gadījumā (ugunsgrēks, avārija u.c.) izpildītājs nodrošina fizisko apsardzi uz nepieciešamo laiku;
· Pretendenta darbiniekiem, ierodoties objektā pēc trauksmes signāla saņemšanas, jābūt nodrošinātiem ar apsardzes veikšanai nepieciešamajiem speciālajiem līdzekļiem un ģērbtiem uniformā, lai būtu iespējams atpazīt to piederību;
· Pasūtītāja darbinieku apmācība apsardzes iekārtu izmantošanā pēc nepieciešamības saskaņā ar pasūtītāja pilnvarotās personas uzaicinājumu;
· Savlaicīgi informēt pasūtītāja pilnvaroto pārstāvi par visiem notikumiem, kas ir saistīti ar objekta apsardzi vai signalizācijas darbību;
· Fiziskās apsardzes nodrošināšana apsardzes signalizācijas bojājumu gadījumā;
· Tehniskās apkopes un remontdarbu uzskaites žurnāla aizpildīšana. Tehniskās dokumentācijas uzturēšana atbilstoši noteikumiem. Apsardzes sistēmas remonta izmaksas nav iekļaujamas apkalpošanas izmaksās.

Lai detalizētāk un precīzāk varētu sagatavot piedāvājumu, kā arī, lai nerastos pārpratumi un interpretācijas, Pretendentam darbu apjomu obligāti jāprecizē objektā uz vietas pie enerģētiķa E.Bormaņa, m.t. 26555263.
[bookmark: _GoBack]Prasības Pretendentiem un iesniedzamie dokumenti:
· Pretendents ir reģistrēts likumā noteiktajā kārtībā atbilstoši normatīvo aktu prasībām; 
· Pretendents likumīgi ir tiesīgs veikt attiecīgo pakalpojumu sniegšanu Latvijas Republikā (licencēts apsardzes pakalpojumu sniedzējs) Apliecinājums un sertifikāti, ka Pretendents un tā personāls ir tiesīgs veikt tehniskajā specifikācijā  aprakstītos darbus;
· Pretendentam ir vismaz 3 (trīs) gadu pieredze vismaz 3 (trīs) līdzīgu objektu apsardzē. Par līdzīgiem apsardzes pakalpojumiem tiks uzskatīt tādi apsardzes pakalpojumi, kas saistīti ar nožogotu teritoriju un tajā esošo objektu (ēkas, garāžu boksi, darbnīcas u.tml.) apsardzi.; 
· Pretendentam ir pietiekami resursi pakalpojuma sniegšanai;
· Licences vai sertifikāta kopija par tiesībām veikt apsardzes pakalpojumu sniegšanu Latvijas Republikā;

Papildinformācija – enerģētiķis E.Bormanis, m.t. 26555263.

Piedāvājumu Cenu aptaujai var iesniegt Talsu ielā 84 vai pa e-pastu – iepirkumi.vsiltums@ventspils.lv (ieskenēts piedāvājums).
Cenu aptaujas vērtēšanas kritērijs – zemākā cena.
Cenu aptaujas piedāvājumu iesniegšanas termiņš līdz 2026.gada 25.augusta plkst. 10:00.





Enerģētiķis					                         	E.Bormanis





